Lazdynėliai (Višnevka)

Lazdynėliai (; nuo 1946 m. Višnevka, ) – buvusi gyvenvietė Rusijos Kaliningrado srityje, Gumbinės miesto apygardoje, 5 km į rytus nuo Gumbinės, prie plento Eitkūnai–Karaliaučius. Poeto ir kunigo Kristijono Donelaičio tėviškė.

 Istorija 

1683 m. lapkričio 17 d. iš Prūsijos kunigaikščio gavę šatulinių kulmiškių teises Ansas (Hansas) Donelaitis iš Didžiųjų Baičių, Pričkus (Frydrichas) Vilošaitis ir Kristupas Poseraitis (ar Puzinaitis) iš Mažųjų Baičių, keli kilometrai į pietvakarius nuo Lazdynėlių iškirto mišką ir įkūrė kulmiškąjį Lazdynėlių kaimą.Dokumentai apie K. Donelaičio protėvį. Aidai.eu (tikrinta 2024-12-14). Čia gimė A. Donelaičio sūnus Kristupas Donelaitis, jo sūnūs – būsimasis kunigas ir poetas Kristijonas Donelaitis, auksakaliai Frydrichas Donelaitis, kuris dirbo Karaliaučiuje, ir Mikelis Donelaitis, dirbęs Lazdynėliuose ir Tolminkiemyje, Adomas Donelaitis, Žirgupėnų kalvis ir smuklininkas ir 3 dukterys. 

XVIII a. pradžioje priklausė Gumbinės parapijai. XIX a. Lazdynėliai priklausė dvarininkams Belovams (von Below). XIX a. pradžioje Lazdynėliuose buvo 18 gyventojų, 1910 m. – 21. Jie priklausė Žirgupėnų parapijai.

F. O. Tecnerio, M. Jankaus ir J. Zauerveino iniciatyva dvaro sode 1896 m. buvo pastatytas paminklinis akmuo poetui K. Donelaičiui. Lazdynėlių gyvenvietė nurodyta XX a. pirmoje pusėje Potsdame išleistame Prūsijos žemėlapyje. Per Pirmąjį ir Antrąjį pasaulinį karą sudegė Donelaičių sodyba, parkas, dingo paminklinis akmuo.

Po Antrojo pasaulinio karo visiškai sunaikinti likę Lazdynėlių pastatai, kapinės. Kaimas virto dykra. Minint K. Donelaičio 275 m. jubiliejų 1989 m. balandžio 15 d. pasodinta 275 ąžuoliukų giraitė. 1992 m. N. Kitkausko rūpesčiu pastatytas paminklinis akmuo (architektas Napalys Kitkauskas, meistras Vilius Orvydas). Ąžuolyną ir paminklinį akmenį prižiūri Donelaičio draugija, Alko klubas.Algirdas Matulevičius, Martynas Purvinas. 

 Šaltiniai 

Kategorija:Gumbinės apskrities gyvenvietės
Kategorija:Panaikintos Gusevo rajono gyvenvietės